A hajtáslánctól függően egy teljesen feltöltött akkumulátorral akár 418 km* (kétmotoros) vagy 400 km* (egymotoros) tervezett hatótávolság érhető el vegyes vezetés esetén. A valós hatótávolságot azonban befolyásolja a vezetési stílus, valamint egy sor olyan külső tényező, mint a környezeti hőmérséklet, az időjárás, a szél- és domborzati viszonyok, vagy az útminőség. A hatótávolságra többek között az is hatással van, hogy mennyi elektromos energiát használunk fel az olyan fedélzeti funkciókra, mint a belső tér fűtése vagy hűtése. A hatótávolság növelhető, ha az utasteret már töltés közben temperáljuk, így induláskor kellemes hőmérséklet várja bent az utasokat. Emellett a típus energiatakarékos hőszivattyúval is felszerelhető.
A mindennapokban Ön várhatóan minden olyan alkalommal tölti majd az akkumulátort, amikor töltőpont közelében tud parkolni - akár otthon, akár a munkahelyen vagy a városban. A hatótávolság tehát valójában nem befolyásolja a mindennapi használhatóságot, feltéve, hogy könnyen hozzáférhet töltési lehetőségekhez.
* A számadatok adott tesztelési körülmények között kapott WLTP-adatokon alapulnak. A valós körülmények mellett elért tényleges hatótávolság és energiafogyasztás a vezetési szokásoktól és egyéb külső tényezőktől függően változik. Az egy motorra vonatkozó adatok előzetesek, a végleges járműtanúsítás még függőben van.